Борис Младенов-Young
За щяло и нещяло ги гълчим…

chitanka.info

За щяло и нещяло ги гълчим,

изискваме да бъдат идеални.

Забрани им налагаме, режим,

а те са просто две деца нормални.

Да, в своя свят невинен, непознат

и те си имат грижи и тревоги.

Как искам да надникна в този свят,

но не да ги упреквам с думи строги.

До тяхното ниво да се снижа

с езика им, със шумните игри,

да сторим дружно пакост, лудория…

Вълненията им да споделя,

света да видя с детските очи,

проблемите им лични да разкрия!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.